5 wenke oor hoe om die perfekte foto van jou troeteldier te neem - Goeie Huishouding
Tuis » 5 wenke oor hoe om die perfekte foto van jou troeteldier te neem
5 wenke oor hoe om die perfekte foto van jou troeteldier te neem
Wonderlike raad oor hoe om jou vierpotige vriende af te neem
Hulle is deel van die gesin en daarom verdien hulle ’n plek in die gesinsalbum! Om hulle so ver te kry om stil te sit of te staan en na die kamera te kyk, is egter makliker gesê as gedaan! Maar hou moed. Met hierdie vyf praktiese wenke kan jy lieflike herinneringe van jou dieremaat skep.
1. Dink natuurlik
Dit geld vir die beligting sowel as die houding. Natuurlike lig is die beste aangesien ’n kameraflits ’n dier se aandag kan aftrek of selfs laat skrik, en in sommige gevalle kan ’n flits rooi pupille skep, nes by mense.
Wat jou troeteldier se houding betref, is dit ook ’n goeie idee om dit natuurlik te hou. Jou hond of kat is dalk deel van die gesin, maar hy bly ’n dier – en onvoorspelbaar. Om van jou troeteldier te verwag om formeel te poseer is onrealisties en jy sal die beste resultate kry as jy toelaat dat die fotosessie natuurlik ontwikkel.
15: Relax. Life’s chilled bro 😎 #husky #gingerhusky #dogs #dogsofinstagram #myboy #mansbestfriend #wallace #chilledvibes #relaxed #yawningdog #timing #photography #moments #lovemylife #lovemydog #ghcutealert
A post shared by Nick Fischer (@azh360_prod) on Jan 15, 2018 at 5:48am PST
2. Volg hulle
Gewoonlik is dit jou troeteldier wat agter jou aanloop, maar hierdie keer is jy die een op sleeptou. Volg jou troeteldier om seker te maak dat jy daardie perfekte oomblik verewig. Jy soek die oomblik wanneer hulle ’n by of ’n voël raaksien, ’n been begrawe of sommer net op die gras rondrol, verkieslik onbewus van jou teenwoordigheid.
When mom says I have to lose weight #idontthinkso #bigboned #ilovefood #bassethound #basset #hound #dogstagram #petstagram #ghcutealert #bassetworld_feature
A post shared by Ben The Basset (@drool_by_ben_basset) on Apr 1, 2017 at 8:35am PDT
3. Zoem in
Nabyskote waar al die onnodige goed weggesny is, en jy op jou troeteldier se gesig en pels fokus, lewer gewoonlik die beste resultate.
My beautiful stray ❤️ I have never come across a more loving kitten! What should I name her? #straycat #adopted #nonameyet #kittensofintagram #catsofinstagram #streetcat #bestever #ghcutealert
A post shared by Kayla Schoenknecht (@kayla_schoenknecht) on Jul 9, 2017 at 12:10pm PDT
4. Ag, oukei, bring dan maar ’n mens in
Dit is eintlik een van die beste maniere om konteks te gee, volgens ’n artikel wat deur Darren Rowse geskryf en deur digital-photography-school.com gepubliseer is.’n Foto saam met die troeteldier se eienaar of gesinslede sal daardie spesiale herinnering verewig. Ook hier is dit gewoonlik die eerlike skote wat die oomblik volmaak vasvang en emosie verleen.
Pure love ❤️ #bostonterrier #dogsofinstagram #thebaby #blackandwhite #love #kisses #dogoftheday #obsessed #khloethebostonterrier #beard #beardsofinstagram #GHCuteAlert
A post shared by Seane Aresti (@seane_) on Jun 7, 2016 at 10:33am PDT
5. Wees geduldig/Probeer weer later
Jy gaan baie geduld nodig hê. Hoe meer ontspanne en kalm jy is, hoe meer ontspanne sal jou troeteldier (uiteindelik) wees. As jou sessie nie volgens plan verloop nie, stel ons voor dat jy jou kamera wegsit en net jou troeteldier geniet. En probeer dan weer later. Jou pogings sal op die ou einde vrugte afwerp!
Slim koskeuses vir jou troeteldiere
4 maniere om jou hond se allergieë te verlig
15 tekens dat jou hond siek is